CELEX: 32009L0163
Language: sl
Date: 2009-12-22 00:00:00
Title: Direktiva Komisije 2009/163/EU z dne 22. decembra 2009 o spremembi Direktive 94/35/ES Evropskega parlamenta in Sveta o sladilih za uporabo v živilih glede neotama (Besedilo velja za EGP)

23.12.2009   
            
            
               SL
            
            
               Uradni list Evropske unije
            
            
               L 344/37
            
         
      DIREKTIVA KOMISIJE 2009/163/EU
   z dne 22. decembra 2009
   o spremembi Direktive 94/35/ES Evropskega parlamenta in Sveta o sladilih za uporabo v živilih glede neotama
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 31 Uredbe,
   po posvetovanju z Evropsko agencijo za varnost hrane (EFSA),
   ob upoštevanju naslednjega:
   
               (1)
            
            
               Direktiva 94/35/ES Evropskega parlamenta in Sveta z dne 30. junija 1994 o sladilih za uporabo v živilih (2) določa seznam sladil, ki se lahko uporabljajo v Uniji, in pogoje za njihovo uporabo.
            
         
               (2)
            
            
               Evropska agencija za varnost hrane (EFSA) je ocenila varnost neotama kot sladila in ojačevalca arome ter 27. septembra 2007 izrazila svoje mnenje (3). Po preučitvi vseh podatkov o stabilnosti, produktu razgradnje in toksikologiji je EFSA sklenila, da neotam ne ogroža zdravja v zvezi s predlagano uporabo kot sladilo in ojačevalec arome ter je določila sprejemljiv dnevni vnos (SDV) 0–2 mg/kg Tt/dan. EFSA je tudi pripomnila, da je po previdnih ocenah izpostavljenosti neotamu pri odraslih in otrocih zelo malo verjetno, da bi bil SDV pri predlaganih ravneh uporabe presežen.
            
         
               (3)
            
            
               Neotam je izjemno intenzivno sladilo s 7 000 do 13 000-krat večjo sladkostjo od saharoze. Lahko se uporablja kot nadomestilo za saharozo ali druga sladila v vrsti proizvodov. Neotam se lahko uporablja samostojno ali z drugimi sladili. Poleg tega lahko neotam spremeni okus živil in pijač.
            
         
               (4)
            
            
               Treba je spremeniti Prilogo k Direktivi 94/35/ES, da se dovoli uporaba neotama v istih živilih kot druga trenutno dovoljena intenzivna sladila. Neotamu je treba dodeliti novo številko E, in sicer E 961. Za pospešitev trženja in uporabe tega novega sladila je treba določiti, da se lahko proizvodi, ki izpolnjujejo določbe iz te direktive, tržijo od datuma začetka njene veljavnosti.
            
         
               (5)
            
            
               V skladu s točko 34 Medinstitucionalnega sporazuma o boljši pripravi zakonodaje (4) se države članice spodbuja, da za svoje potrebe in v interesu Unije pripravijo in objavijo lastne tabele, ki naj čim bolj nazorno prikažejo korelacijo med to direktivo in ukrepi za prenos v nacionalno pravo.
            
         
               (6)
            
            
               Ukrepi, predvideni v tej direktivi, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga k Direktivi 94/35/ES se spremeni v skladu s Prilogo k tej direktivi.
   Člen 2
   1.   Države članice sprejmejo zakone in druge predpise, potrebne za uskladitev s to direktivo, najpozneje do 12. oktobra 2010. Besedilo teh predpisov takoj sporočijo Komisiji.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice Komisiji sporočijo besedilo temeljnih predpisov nacionalnega prava, ki jih sprejmejo na področju, ki ga ureja ta direktiva.
   3.   Proizvodi, ki izpolnjujejo določbe iz te direktive, se lahko tržijo od datuma začetka veljavnosti te direktive.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 22. decembra 2009
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 354, 31.12.2008, str. 16.
   
      (2)  UL L 237, 10.9.1994, str. 3.
   
      (3)  Mnenje Znanstvenega odbora o aditivih za živila, aromah, pomožnih tehnoloških sredstvih in materialih v stiku z živili na zahtevo Evropske komisije o neotamu kot sladilu in ojačevalcu arome. The EFSA Journal (2007) 581, str. 1–43.
   
      (4)  UL C 321, 31.12.2003, str. 1.
   
      PRILOGA
      V Prilogi k Direktivi 94/35/ES se za vnosom E 959 vnese naslednji vnos E 961:
      
         
                     ES št.
                  
                  
                     Ime
                  
                  
                     Živila
                  
                  
                     Največji dovoljeni odmerek
                  
               
                     „E 961
                  
                  
                     Neotam
                  
                  
                     
                        Brezalkoholne pijače
                     
                  
                  
                      
                  
               
                     Aromatizirane pijače z znižano energijsko vrednostjo ali brez dodanega sladkorja, narejene na osnovi vode
                  
                  
                     20 mg/l
                  
               
                     Pijače na osnovi mleka in mlečnih izdelkov ali sadnega soka, z znižano energijsko vrednostjo ali brez dodanega sladkorja
                  
                  
                     20 mg/l
                  
               
                     
                        Posladki in podobni izdelki
                     
                  
                  
                      
                  
               
                     Aromatizirani posladki z znižano energijsko vrednostjo ali brez dodanega sladkorja, narejeni na osnovi vode
                  
                  
                     32 mg/kg
                  
               
                     Pripravki na osnovi mleka in mlečnih izdelkov, z znižano energijsko vrednostjo ali brez dodanega sladkorja
                  
                  
                     32 mg/kg
                  
               
                     Posladki z znižano energijsko vrednostjo ali brez dodanega sladkorja, narejeni na osnovi sadja in zelenjave
                  
                  
                     32 mg/kg
                  
               
                     Posladki na osnovi jajc, z znižano energijsko vrednostjo ali brez dodanega sladkorja
                  
                  
                     32 mg/kg
                  
               
                     Posladki na osnovi žit, z znižano energijsko vrednostjo ali brez dodanega sladkorja
                  
                  
                     32 mg/kg
                  
               
                     Posladki na osnovi maščob, z znižano energijsko vrednostjo ali brez dodanega sladkorja
                  
                  
                     32 mg/kg
                  
               
                     Prigrizki: nekateri okusi slanih gotovih, predpakiranih, suhih, slanih izdelkov na osnovi škroba in prelitih oreščkov
                  
                  
                     18 mg/kg
                  
               
                     
                        Slaščičarski izdelki
                     
                  
                  
                      
                  
               
                     Slaščičarski izdelki brez dodanega sladkorja
                  
                  
                     32 mg/kg
                  
               
                     Slaščičarski izdelki z znižano energijsko vrednostjo ali brez dodanega sladkorja, narejeni na osnovi kakava ali sadja
                  
                  
                     65 mg/kg
                  
               
                     Slaščičarski izdelki na osnovi škroba, z znižano energijsko vrednostjo ali brez dodanega sladkorja
                  
                  
                     65 mg/kg
                  
               
                     Korneti in oblati za sladoled, brez dodanega sladkorja
                  
                  
                     60 mg/kg
                  
               
                     
                        Essoblaten
                     
                  
                  
                     60 mg/kg
                  
               
                     Namazi na osnovi kakava, mleka, posušenega sadja ali maščob, z znižano energijsko vrednostjo ali brez dodanega sladkorja
                  
                  
                     32 mg/kg
                  
               
                     Žitni kosmiči z vsebnostjo vlaken več kot 15 % in vsaj 20 % otrobov, z znižano energijsko vrednostjo ali brez dodanega sladkorja
                  
                  
                     32 mg/kg
                  
               
                     Majhni bomboni za svež dah, brez dodanega sladkorja
                  
                  
                     200 mg/kg
                  
               
                     Močno aromatizirane pastile za grlo brez dodanega sladkorja
                  
                  
                     65 mg/kg
                  
               
                     Žvečilni gumi brez dodanega sladkorja
                  
                  
                     250 mg/kg
                  
               
                     Sladkorni izdelki v tabletah, z znižano energijsko vrednostjo
                  
                  
                     15 mg/kg
                  
               
                     Jabolčnik in hruškovec
                  
                  
                     20 mg/l
                  
               
                     Pijače iz mešanice nealkoholne pijače in piva, jabolčnega mošta, hruškovega mošta, žganja ali vina
                  
                  
                     20 mg/l
                  
               
                     Žgane pijače z vsebnostjo alkohola do 15 vol. %
                  
                  
                     20 mg/l
                  
               
                     Brezalkoholno pivo ali pivo, pri katerem vsebnost alkohola ne presega 1,2 vol. %
                  
                  
                     20 mg/l
                  
               
                     Namizno pivo/Bière de table/Tafelbier/Table beer (z manj kakor 6 % ekstrakta v sladici) razen za ‚Obergäriges Einfachbier‘
                  
                  
                     20 mg/l
                  
               
                     Piva z minimalno kislostjo 30 miliekvivalentov, izraženih kot NaOH
                  
                  
                     20 mg/l
                  
               
                     Temna piva vrste ‚oud bruin‘
                  
                  
                     20 mg/l
                  
               
                     Pivo z znižano energijsko vrednostjo
                  
                  
                     1 mg/l
                  
               
                     Sladoledi z znižano energijsko vrednostjo ali brez dodanega sladkorja
                  
                  
                     26 mg/kg
                  
               
                     Sadje v pločevinkah ali kozarcih, z znižano energijsko vrednostjo ali brez dodanega sladkorja
                  
                  
                     32 mg/kg
                  
               
                     Džemi, želeji in marmelade z znižano energijsko vrednostjo
                  
                  
                     32 mg/kg
                  
               
                     Pripravki iz sadja in zelenjave z znižano energijsko vrednostjo
                  
                  
                     32 mg/kg
                  
               
                     Sladko-kisli konzervirani proizvodi iz sadja in zelenjave
                  
                  
                     10 mg/kg
                  
               
                     
                        Feinkostsalat
                     
                  
                  
                     12 mg/kg
                  
               
                     Sladko-kisle konzerve in polkonzerve rib in ribjih marinad, rakov in školjk
                  
                  
                     10 mg/kg
                  
               
                     Juhe z znižano energijsko vrednostjo
                  
                  
                     5 mg/l
                  
               
                     Omake
                  
                  
                     12 mg/kg
                  
               
                     Gorčica
                  
                  
                     12 mg/kg
                  
               
                     Fini pekarski proizvodi za posebne prehranske namene
                  
                  
                     55 mg/kg
                  
               
                     Živila, namenjena za uporabo v energijsko omejenih dietah za zmanjšanje telesne teže iz Direktive 1996/8/ES
                  
                  
                     26 mg/kg
                  
               
                     Živila za posebne zdravstvene namene iz Direktive 1999/21/ES
                  
                  
                     32 mg/kg
                  
               
                     Prehranska dopolnila v tekoči obliki iz Direktive 2002/46/ES
                  
                  
                     20 mg/kg
                  
               
                     Prehranska dopolnila v trdni obliki iz Direktive 2002/46/ES
                  
                  
                     60 mg/kg
                  
               
                     Prehranska dopolnila iz Direktive 2002/46/ES na osnovi vitaminov in/ali mineralov v obliki sirupa ali za žvečenje
                  
                  
                     185 mg/kg
                  
               
                     Namizna sladila
                  
                  
                     
                        quantum satis“